

**REPUBLICA MOLDOVA CONSILIUL\_RAIONAL TELENEȘTI**

MD-5801, or.Teleneşti, str.31 August, 9 tel: (258)2-20-58, 2-26-50, fax: 2-24-50

[www.telenesti.md](http://www.telenesti.md),[consiliul@telenesti.md](mailto:consiliul@telenesti.md), [posta@telenesti.md](mailto:posta@telenesti.md)

**DECIZIE nr. 3/8**

din 25 mai 2017

**„Cu privire la aprobarea Listei terenurilor proprietate publică**

**a UAT raionul Telenești destinate drumurile publice locale**

**(de interes raional) amplasate în hotarele administrativ – teritoriale**

**ale comunei Suhuluceni și a proiectelor de formare a acestora”**

Examinând demersul nr. 01 – 6 – 10/ 17 din 05.01.2017 înaintat de Î. S. „Institutul de Proiectări pentru Organizarea Teritoriului” cu privire la aprobarea materialelor lucrărilor de delimitare masivă a terenurilor din domeniul public a UAT de nivelul II amplasate în com. Suhuluceni, ținând cont că materialele de delimitare prezentate au fost coordonate, în modul stabilit de lege cu persoanele și autoritățile împuternicite, în conformitate cu art. art. 2 lit. (b), 9 al. (4) lit. (b, d) al Legii nr. 91 din 05.04.2007 privind terenurile proprietate publică și delimitarea lor, art. 9 al. 2 lit. (b) al Legii nr. 121-XVI din 04.05.2007 privind administrarea şi deetatizarea proprietăţii publice, Hotărârea Guvernului nr. 1468 din 30.12.2016 privind aprobarea listelor drumurilor publice naționale și locale (de interes raional) din R. Moldova, pct. 2 al Deciziei Consiliului comunal Suhuluceni nr. 2/6 din 15.02.2017 cu privire la delimitarea terenurilor proprietate publică a Statului, UAT de nivelul II raionul Telenești, UAT de nivelul I comuna Suhuluceni, raionul Telenești, având avizul pozitiv al comisiei consultative pe probleme de administrație publică, în temeiul art. art. 43 al. (2), 46 al legii nr.436-XVI din 28.12.2006 privind administrația publică local, Consiliul raional Teleneşti,

**DECIDE**:

1. Se aprobă Lista (Registrul) terenurilor proprietate publică a UAT raionul Telenești destinate drumurilor locale (de interes raional), care sunt amplasate în hotarul administrativ – teritorial al comunei Suhuluceni, conform anexei.

2. Sa aprobă proiectele de formare, în hotarele generale, a terenurilor proprietate publică a UAT raionul Telenești destinate drumurilor locale (de interes raional), care sunt amplasate în hotarul administrativ – teritorial al comunei Suhuluceni, expuse la pct. 1 al prezentei decizii.

3. Şeful Serviciului relaţii funciare şi cadastru va:

a) aduce în concordanţă documentaţia cadastrului funciar cu prezenta decizie.

b) prezenta Deținătorului Registrului (Î. S. „Cadastru”), materialele privind delimitarea terenurilor proprietate publică a UAT raionul Telenești destinate drumurilor locale (de interes raional), care sunt amplasate în hotarul administrativ – teritorial al comunei Suhuluceni

c) asigura înregistrarea în Registrul bunurilor imobile a terenurilor publice nou formate, prevăzute în pct. 2 al prezentei Decizii.

4. Controlul asupra executării prezentei decizii se pune în seama Prim - vicepreşedintelui raionului Teleneşti, Dl Vasile Harghel.

5. Prezenta decizie urmează a fi adusă la cunoştinţa persoanelor vizate şi intră în vigoare la data publicării pe site-ul oficial al consiliului raional [www.telenesti.md](http://www.telenesti.md) şi/sau site-ul [www.actelocale.md](http://www.actelocale.md) .

**Preşedintele şedinţei Valentin Vetrilă**

**Secretarul Consiliului raional Sergiu Lazăr**

Anexa nr. 1 la

decizia nr. 3 /8 din 25 mai 2017

**L I S T A**

**Terenurilor ce țin de domeniul public a unității**

**Administrativ teritoriale de nivelul II**

***Consiliul raional Telenești***

(denumirea raionului)

***UAT Suhuluceni, r. Telenești, 8953***

(denumirea UAT)

|  |  |  |  |  |  |  |  |
| --- | --- | --- | --- | --- | --- | --- | --- |
| **Numărul conturului (terenului) format** | **Categoria de destinație a terenului** | **Nr. cadastral (inclusiv nr. cadastral convențion)** | **Amplasarea terenului** | **Suprafața terenului,**  **ha** | **Categoria folosinței funciare** | | **Titularul dreptului de proprietate și folosință** |
| **codul** | **denumirea** |
| 20 | III | 8953106 | Extravilanul s. Suhuluceni | 0,7724 | 85 | Drumuri | Consiliul raional Telenești |
| 21 | III | 8953106 | Extravilanul s. Suhuluceni | 3,9354 | 85 | Drumuri | Consiliul raional Telenești |
| 22 | III | 8953203 | Extravilanul s. Suhuluceni | 4,4146 | 85 | Drumuri | Consiliul raional Telenești |
| 23 | III | 8953205 | Extravilanul s. Suhuluceni | 0,3690 | 85 | Drumuri | Consiliul raional Telenești |
| 342 | II | 8953210 | Intravilan  s. Ghermăneşti | 0,7247 | 85 | Drumuri | Consiliul raional Telenești |
| **Total** | | | | **10,22 ha** |  | | |

**Secretarul Consiliului raional Sergiu Lazăr**